
****

**Пояснительнай запискась**

Ветеце классонь покодемань программась кочкаф, нежедемок мокшэрзянь литературань программать лангс, конань аноклазь 5-11 классненди Е.И. Азыркина, А.М. Катарова, А.И. Брыжинскяй. Сон кемокстаф Мордовия Республикань Образованиянь министерстваса и нолдаф Саранскяйса, мордовскяй книжнай издательстваса 2010 кизоня. Тяфта жа программась кочкаф основной базиснай Левжиень школань учебнай планть коряс.

Тя программась ладяф 5 классонь тонафнихненди.

**Тонафнемань предметть характеристикац**

Лама лия предметтнень ёткста, конат тонафневихть школаса, няевикс васта максови мокшэрзянь литературати. Сон лезды тонафнихненди шарьхкодемс эряфть, перьфпяльдень явлениятнень, крхкалготфтсыне тевснон – мяльснон, козякофтсыне кяльснон – валснон, кеподьсыне корхтамань и сёрмадомань кялень культураснон, келептьсыне эстетическяй ванфксснон.

Литературань произведениятнень вельде тонафнихне сяда цебярьста кармайхть содама эсь народснон тевонзон – мялензон, иланзон, сонь кяль – валонь мазышинц и эряфонь киса смузенц, сядонгольдень эряманц – ащеманц.

Эсь кяльса сёрматф произведениянь тонафнемась панжи кели ки рузонь литературать шарьхкодеманцты и сонь вельденза лия нароттнень литератураснон содаманцты, сон лезды сяда тёждяста шарьхкодемс сембе искусствань виттнень: киноть, театрать, живописть, музыкать и лиятнень.

Родной литературась кемоста сотневи эряфть мархта, сяс и полафксне, конат молихть тя пингста, фалу эрявихть кирдемс мяльса сонь тонафнемстонза.

Урокса произведениятненди идейно - художественнай питнеть путомста сави кирдемс мяльса нравственнайть и эстетическяйть. Анализонь тиемста васенда эряви шарфтомс мяль общечеловеческяй проблематнень панжемаснонды, азомс эряфста писательть ванфонц видеть – аф видеть лангс, кодама художественно - выразительнай средства вельде авторсь панчсесыне геройхнень тевснон – валснон, потмоёжснон, ванондсы кялень козяшить. Тяка пингоня шабатне аф ламонь – аф ламонь тонафнихть арьсема, эсь мяльснон – арьсемаснон азондома, пара тефнень и афсатыкснень няема.

Лама лия предметтнень ёткста, конат тонафневихть школаса, няевикс васта максови мокшэрзянь литературати. Сон лезды тейст шарьхкодемс эряфть, перьфпяльдень явлениятнень, крхкалготфтсыне тевснон – мяльснон, козякофтсыне кяльснон – валснон, кеподьсыне корхтамань и сёрмадомань кялень культураснон, келептьсыне эстетическяй ванфксснон.

Литературань произведениятнень вельде тонафнихне сяда цебярьста кармайхть содама эсь народснон тевонзон – мялензон, иланзон, сонь кяль – валонь мазышинц и эряфонь киса смузенц, сядонгольдень эряманц – ащеманц.

Рабочай программатть эса тифт полафкст:корхтамань и сёрмадомань кялень навыкнень касомаснонды программаса максовихть частт. Ня урокнень эса эряви тонафтомс шабатнень мазы и шарьхкодеви валса эсь мялень азома, беседань вятема, лиянь корхтамань кулхцондома, эсь кялезост валмуворксонь и цитатань сувафнема. Родной литературань урокса лувомань занятиятне лездыхть крхкалгофтомс и кемокстамс урокса ётаф материалть, кеподемс теориянь содамошитнень, келептемс эряфть лангс ванфксть, сяда лацкас кельгомс тонцень кяльцень и литературацень.

Литературань процессь аф ащи фкя вастса, эвондайхть писателень од лепт, цебярь произведеният, сяс эряви старандамс, штоба шабатне улельхть анокт одонь вешема и содама

**Цельсь и задачатне**

Родной литературань урокнень инголи путневи цель – тонафтомс шабатнень родной кяльть и литературать вельде шарьхкодемс эсь народснон историянц и тяниень пингонь эряманц.

**Дисциплинать задачанза:**

- максомс тонафнихненди содамашит мокшэрзянь литературать жанровай системанц колга;

- содамс текстовай материалть;

- шарфтомс тонафнихнень мяльснон произведениятнень художественнай ширде питнеснон ваномаснонды;

- пачфтемс тонафнихненди литературать художественно-эстетическяй питнеширенц.

**Тонафнемань предметть вастоц учебнай планть эса**

Учебнай планть эса литературать тонафнеманцты 7-це класса максф 34 ч. (1час недяляти).

**Шабатненди эряви сатомс тяфтама результатт:**

**Личностнайхть:**

-шарьхкодемс мокшень кяльть вастонц эряфса, фкя-фкянь ёткса корхтамста, перьфпялень ванфтомста;

-маштомс кочкаф содамошитнень и сатфкснень нолямс школань и эрь шинь эряфса;

-касфтомс маштомашитнень ялга и оцю мархта прянь вятема; шабрань ломаттнень мархта сотксонь кирдема;

- содамс иттненди народоньконь эряфста мокшетнень эряма койснон, унксснон.

**Метапредметнайхть:**

- маштомс мушендома разнай источникста информация;

- маштомс кулхцондома ялгать и вятемс диалог;

- максомс анализ и оценка тиф заданиятненди;

- маштомс корхтама мокшень кяльса.

**Предметнайхть:**

- содамс тонафнеф художественнай текстттнень содержанияснон;

- маштомс мушендома изобразительно – выразительнай средстватнень.

- содамс тяфтама понятиятнень: народнай ёфкс, содама ёфкс, лувомка, кяльяжамка, литературнай ёфкс, аллегория, басня, пьеса, пейзаж, литературнай герой, олицетворения, эпитет.

**Мокшэрзянь литературать дисциплинать потмоширец.**

**Ушетксонь вал литературать кода тонафнема предметть колга.**

**Ломанть эряфса книгать эрявиксшиц.**

Литературась кода школаса тонафнемань предмет. Сонь целенза и задачанза. Ломанть эряфса книгать вастоц. Книгань лувома маштомась.

**Мокшень и эрзянь народнай ёфксне.**

Мокшетнень и эрзятнень фольклорса тематическяй и жанровай козяшись. Сонь эсонза ёфкснень вастсна. Животнаень, чудань и эрямакоень колга ёфксне.

«Буканять и пинесь» ёфкссь. Сонь смузец и эсонза кепотьф проблематне. Жуватань прянь вятемань вельде ломанень обуцянь башка ширетнень няфтемасна.

«Сире върьгазсь и Костя атя» ёфкссь. Сонь эсонза мокшэрзятнень кунардонь пингста эрямаснон няфтемасна. Ёфксса моральсь. Врьгазть образонц вельде аф пара вайме ломанень сялдомась.

**Содама ёфксне, лувомкатне, кяльяжамкатне.**

**Содама ёфксне.** Народть ёнюшиц и творчествань фантазиянц няфтемасна содама ёфкснень эса. Содама ёфкснень крхка смузьсна, содержаниясна и темасна. Содама ёфкснень видсна.

**Идень лувомкатне.** Лувомкатне кода устнай народнай творчествань произведениятнень тематическяй и жанровай башка ширесна. Лувомкатнень тиевомасна. Синь поэтическяй кяль – валсна.

**Кяльяжамкатне.** Синь вастсна идень фольклорса. Кяльяжамкатнень тиевомасна и синь эзост азомс кайги и стака валхнень сувафтомасна.

Библиять колга шарьхкодемась.

**Мезе эряви содамс и маштомс тонафнихненди:**

- маштомс мушендома разнай источникста информация;

- тонафнеф писательхнень эрямань и творчествань киснон;

- содамс тяфтама термиттнень: народнай ёфкс, содама ёфкс, лувомка, кяльяжамка;

- содамс тонафнеф художественнай текстттнень содержанияснон;

- маштомсмушендома изобразительно – выразительнай средстватнень.

**Литературань ёфксне и баснятне.**

**Фёдор Семенович Атянин. «Сельведь – богатырь»**

Ф.С. Атянин – мокшень содавикс писатель. Шабатненди лемтьф произведениянза. Синь ётксост «Сельведь – богатырь» ёфксть вастоц. Сонь сотксоц фольклорть мархта. Кяжть и парть ёткса тюремась. Трудовой народть мялензон и надияманзон няфтемасна. Сельведь – богатырть и Марунять образсна. Ёфксса кяльть мазышиц.

**Иван Егорович Шумилкин. «Шава колаз», «Сея»**

И.Е. Шумилкин – эрзянь содавикс баснянь сёрмады. «Шава колаз» баснять содержаниянц, ломанень обуцятнень няфтемасна: прянь шнамать, аф видешить, кяжишить сялдомасна и пеетькшнемасна. Басняса кяль – валонь козяшись.

«Сея» басняса эсь прянь кельгомать сялдомац. Кяль-валонь козяшись.

**Фёдор Дурнов. «Алашась и сяськне».**

«Алашась и сяськне» баснять содержаниянц.

**Максим Афанасьевич Бебан. «Лефсь, врьгазсь и келазсь», «Кафонц частт», «Равжа пря куй»**

М.А. Бебан – мокшень содавикс сатирик и баснянь сёрмады. «Лефсь, врьгазсь и келазсь» басняса васьфневихть и лия кальдяв арьсихнень лангса пеетькшнемась и тяка жа пингть аф пелемань шнамась. Произведениять смузенц панжемаса аллегориять ролец. «Кафонц частт» баснять содержанияц. Произведенияса кяльть ваномац.

**Николай Борисович Голенков «Ёжу келаськя»**

Н.Б. Голенков – иденди лама жанраса сёрмады писатель.

«Ёжу келаськя» ёфксса ломаттнень и животнайхнень марстонь эряфснон няфтемац.

**Мезе эряви содамс и маштомс тонафнихненди:**

- маштомс мушендома разнай источникста информация;

- тонафнеф писательхнень эрямань и творчествань киснон;

- содамс тяфтама термиттнень: литературнай ёфкс, басня, аллегория, пьеса;

- содамс тонафнеф художественнай текстттнень содержанияснон;

- маштомсмушендома изобразительно – выразительнай средстватнень.

**Идькс пинге.**

**Кузьма Григорьевич Абрамов. «Сядонгольдень школаса».**

К. Г. Абрамов – эрзянь содаф писатель. Содавикс скульпторть С.Д. Нефедовонь идькс пингонц и школаса тонафнеманц няфтемац. Тонафнемать вельде масторть келес содавикс ломанькс арамац. Виде кинь кочкамста Степанонди учительть лезксоц.

**Фёдор Маркелович Чесноков. «Аляка лефкс», «Кирьхкс Мика»**

Писательть эряфонь и творчествань киц. Иттненди лемтьф произведениянза. «Аляка лефкс» азксть вастоц писательть иттнень колга произведениянзон ёткса. Сонь темац и содержанияц. Геройхнень тевсна – валсна, мяльсна – арьсемасна, обуцясна. Илькань и сонь тядянц образсна.

Сёмань и Оськань салай – колай и васькафни шабань обуцяснон няфтемасна, зиянц вяти тевсна.

«Кирьхкс Мика» азксса мокшэрзятнень кунардонь пингонь эряфснон няфтемац. Микань образоц, сонь обуцянзон козякодомасна.

**Валентина Ивановна Мишанина. «Сёрмав катоня», «Кувака ши», «Кить ушетксоц».**

В.И. Мишанинать эряфонь и творческяй кинц колга. «Сёрмав катоня» азксть содержанияц. Витя Офтинонь валонзон – тевонзон няфтемасна. Шабать обуцянзон панжемаса писательть асувоц.

«Кувака ши» азксса Великай Отечественнай войнань темась.

«Кить ушетксоц» произведенияса нравственнай кизефксне. Азксть художественнай башка ширенза.

**Мезе эряви содамс и маштомс тонафнихненди:**

- маштомс мушендома разнай источникста информация;

- тонафнеф писательхнень эрямань и творчествань киснон;

- содамс тяфтама термиттнень: литературнай герой, пейзаж;

- содамс тонафнеф художественнай текстттнень содержанияснон;

- маштомсмушендома изобразительно – выразительнай средстватнень.

**Перьфпяльсь.**

**Михаил Ильич Безбородов. «Вирь», «Сёксе», «Малаткшни тялось».**

М.И. Безбородов – мокшень содавикс поэт. Сонь творчествасонза пейзажнай лирикать вастоц. Стихнень кяль – валонь козяшисна. Народнай поэзиянь художественнай средстватне.

**Илья Петрович Кривошеев. «Тунда», «Тяла», «Вирьса».**

И.П. Кривошеевонь пейзажнай лирикац. Сонь стихотворениянзон эса масторть, шачема ширть кельгоманц, перьфпяльть мазышинц няфтемасна. Стихнень эса изобразительно – выразительнай средстватне.

**Анатолий Устинович Эскин. «Варьхмодема», «Келуня», «Сёксеть аськолксонза».**

А.У. Эскин – эрзянь поэт. Сонь лириканц козяшиц. Пейзажнай лирикасонза перьфпяльть няфтемаса кинза – янонза. Тя тевса олицетворениятнень и метафоратнень тевс нолдамасна.

**Александр Степанович Малькин. «Вирь», «Келуня», «Тялонь мелодият», «Лисян мон саду».**

А.С. Малькин – мокшень содавикс поэт, национальнай поэзиянь традициятнень кемокстайсна. Поэтть пейзажнай лириканц башка ширенза. Стихнень эса изобразительно – выразительнай средстватне.

**Василий Иванович Ардеев (Виард). «Вирень вайгяльхть».**

В.И. Ардеев – мокшень содавикс прозаик. Шабатненди лемтьф произведениянзон соткссна эряфонь кинц мархта.

«Вирень вайгяльхть» азксть тематическяй и идейнай юронза. Эсонза кепотьф кизефксне. Васянь образоц. Природать кельгоманц и ванфтоманц колга арьсематне.

**Михаил Герасимович Имяреков. «Тундать самац», «Шумбрат, Лепченка»**

М.Г. Имяреков – мокшень содавикс поэт. Сонь поэзиянц кели крхкашиц. Стихотворениятнень козя кяльсна – валсна.

Историясь.

**Евдокия Яковлевна Терёшкина «Тундань сельмоветть»**

Е.Я. Терешкинать эряфонь и творческяй киц. Идень сельмованфса перьфпяльть няфтемац, шарьхкодемац «Тундань сельмоветть» азксса.

**Виктор Михайлович Лобанов «Калонь кунциень азкст», «Ломаттне и ляйхне», «Калхнень мокшень лемсна»**

В.М. Лобановонь эряфонь и творческяй киц.Произведениянзон эсь лацонь ширесна.

Перьфпяльть эряфонц цебярьста содамац «Калонь кунциень азкст» цикласа.

**Мезе эряви содамс и маштомс тонафнихненди:**

- маштомс мушендома разнай источникста информация;

- тонафнеф писательхнень эрямань и творчествань киснон;

- содамс тяфтама термиттнень: олицетворения, эпитет;

- содамс тонафнеф художественнай текстттнень содержанияснон;

- маштомсмушендома изобразительно – выразительнай средстватнень.

**Историясь.**

**Анатолий Прохорович Тяпаев «Алена»**

А.П. Тяпаевонь эряфонь и творческяй киц. «Алена» поэмаса Алена Арзамасскаять образоц. Мокшэрзятнень ялгаксшисна рузонь народть мархта.

**Сергей Степанович Ларионов. «Архип атянь ёлкац»**

«Архип атянь ёлкац» азксть темац – фашисттнень каршес народть тюремац. Рассказса нравственнай проблематнень кеподемасна. Писательть надиямац народть пефтома виензон лангс. Архип атянь образоц, Родинати сонь кельгоманц няфтемац. Азксть воспитательнай смузец.

**Михаил Петрович Девятаев. «Пленцта – самолётса»**

Минь народоньконь путфксоц Великай Отечественнай войнаса сяськомати. Повесть афкуксонь эряфста сявф юронза. М.П. Девятаев – герой – патриот. Сонь обуцянза, ялга ёткса, фашистонь лагерьса прянь вятемац, пленцта самолетса ворьгодемац. Родинати пефтома кельгоманц няфтемац.

**Вячеслав Григорьевич Журавлёв «Солдатонь тядя»**

Поэтть эряфонь и творческяй киц.

«Солдатонь тядя» стихотворенияса тядянь кельгомась. Произведенияса кялень художественно – изобразительнай средстватне.

**Раиса Степановна Кемайкина «Ледстнема»**

Поэтть эряфонь и творческяй киц.

«Ледстнема» стихотворенияса мокшэрзятнень эряфонь сталмоснон няфтемасна. Ломанть и перьфпяльть ёткса сотксне.

**Тематическяй планированиясь**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№ п/п** | **Наименование разделов и тем** | **Максимальная нагрузка учащегося, ч.** | **Из них** | | | | | |
| **Теоретическое обучение, ч.** | **Лабораторные и практические работы, ч.** | **Контрольная работа, ч.** | **Экскурсии, ч.** | **Проектная работа** | **Самостоятельная работа, ч.** |
|  | **Ушетксонь вал литературать кода тонафнема предметть колга** | 1 | 1 | - | - | - | - | - |
| 2 | **Мокшень и эрзянь народнай ёфксне** | 1 | 1 | - | - | - | - | - |
| 3 | **Содама ёфксне. Идень лувомкатне. Кяльяжамкатне** | 2 | 1 | 1 | - | - | - | - |
| 4 | **Литературань ёфксне и баснятне** | 6 | 6 | - | - | - | - | - |
| 5 | **Идькс пинге** | 8 | 6 | 2 | - | - | - | - |
| 6 | **Перьфпяльсь** | 6 | 5 | 1 | - | - | - | - |
| 7 | **Историясь** | 10 | 7 | - | 1 | - | 2 | - |
|  | Марнек | 34 | 27 | 4 | 1 | - | 2 | - |

**Календарно-тематическяй планированиясь**

|  |  |  |  |  |
| --- | --- | --- | --- | --- |
| **№ п/п** | **Разделхне и тематне** | **Частт** | **Планть коряс** | **Фактически** |
| **Ушетксонь вал литературать кода тонафнема предметть колга** | | | | |
| 1 | Ломанть эряфса книгать эрявиксшиц | 1 |  |  |
| **Мокшень и эрзянь народнай ёфксне** | | | | |
| 2 | Народнай ёфксне. «Буканясь и пинесь», « Сире върьгазсь и Костя атя» | 1 |  |  |
| **Содама ёфксне. Идень лувомкатне. Кяльяжамкатне** | | | | |
| 3 | Содама ёфксне. Идень лувомкатне. Кяльяжамкатне | 1 |  |  |
| 4 | К/к Од содама ёфксонь и ёфксонь арьсемась. Библиясь | 1 |  |  |
| **Литературань ёфксне и баснятне** | | | | |
| 5 | Ф.С. Атянин «Сельведь– богатырь» | 1 |  |  |
| 6 | «Инекуйть царстванц юмамац арамац» | 1 |  |  |
| 7 | Ф.С. Дурнов «Алашась и сяськне» | 1 |  |  |
| 8 | М.А. Бебан «Лефсь, врьгазсь и келазсь», «Кафонц частт», «Равжа пря куй». Басняса аллегориять шарьхкодемац | 1 |  |  |
| 9 | И. Е. Шумилкин «Шава колаз», «Сея» баснятнень коряс работась | 1 |  |  |
| 10 | Н.Б. Голенков «Ёжу келаськя» | 1 |  |  |
| **Идькс пинге** | | | | |
| 11 | К.Г. Абрамов «Сядонгольдень школаса» .Школаса тонафнемать няфтемац | 1 |  |  |
| 12 | 3-це пяльксть лангса работась. Пейзажть колга васенце шарьхкодемать максомац | 1 |  |  |
| 13-14 | К/к Сочинения «Тяниень и ётай пингонь школась» | 2 |  |  |
| 15 | Ф.М. Чесноков «Аляка лефкс». Тядянь кельгомать виец | 1 |  |  |
| 16 | Ф.М. Чесноков «Кирьхкс Мика». Микань образоц. Литературнай геройхнень колга шарьхкодемась | 1 |  |  |
| 17 | В.И. Мишанина «Сермав катоня» | 1 |  |  |
| 18 | В.И. Мишанина «Кувака ши» | 1 |  |  |
| **Перьфпяльсь** | | | | |
| 19 | М.И. Безбородов «Вирь», «Сексе», «Малаткшни тялось». И.П. Кривошеев «Тунда», «Тяла», «Вирьса» | 1 |  |  |
| 20 | К.К.А.У. Эскин «Варьхмодема», «Келуня», «Сёксеть аськолксонза» А.С. Малькин «Вирня», «Келуня», «Лисян мон саду», «Тялонь мелодият» | 1 |  |  |
| 21 | В.И. Ардеев «Вирень вайгяльхть». 1-це и 2-це пялькснень лангса работась | 1 |  |  |
| 22 | М.Г. Имяреков «Тундать самац», «Шумбрат, лепченка» | 1 |  |  |
| 23 | Е.Я. Терешкина «Тундань сельмоветть». Азксса перьфпяльть няфтемац | 1 |  |  |
| 24 | В.М. Лобанов «Калонь кунциень азкст», «Ломаттне и ляйхне», «Калхнень мокшень лемсна» | 1 |  |  |
| **Историясь** | | | | |
| 25 | А.П. Тяпаев «Алена». Алена Арзамасскаять образоц | 1 |  |  |
| 26 | Мокшэрзятнень ялгаксшисна рузонь народть мархта | 1 |  |  |
| 27 | С.С. Ларионов «Архип атянь ёлкац» | 1 |  |  |
| 28 | Архип атянь образоц. Произведениять теманц и идеянц колга шарьхкодемась | 1 |  |  |
| 29 | М.П. Девятаев «Пленцта– самолётса» | 1 |  |  |
| 30 | М.П. Девятаев – герой – патриот. Пленцта самолетса ворьгодемась | 1 |  |  |
| 31-32 | К/к Проектонь тиемась | 2 |  |  |
| 33 | В.Г. Журавлев «Солдатонь тядя». Р.С. Кемайкина «Ледстнема» | 1 |  |  |
| 34 | Тестированиясь | 1 |  |  |

**Мокшень кялень рабочай программаса корректировкань лопанясь**

|  |  |  |  |  |  |
| --- | --- | --- | --- | --- | --- |
| **Классь** | **Разделсь. Тематне** | **Етафтомань пингсь планонь коряс** | **Корректировкань туфталсь** | **Корректировкань**  **мероприятиятне** | **Етафтомань пингсь** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |